— У праграме пакуль гэта не прапісана (пакуль выкладаюцца толькі некаторыя элементы камп'ютарнай графікі), але ў сувязі з тым, што мы знаходзімся ў працэсе пераходу да Балонскай сістэмы і таму рыхтуем новыя праграмы, магчыма, з’явяцца і такія прадметы ў спісе абавязковых да вывучэння. Аднак і зараз неабходныя веды ў кантэксце даюцца. Народны мастак Беларусі, прафесар БДАМ Барыс Герлаван набірае людзей з вельмі шырокім поглядам на свет. Яго студэнты з вялікай хуткасцю і інтарэсам паглынаюць новую інфармацыю. Пры падрыхтоўцы сваіх курсавых і дыпломных яны ўсё часцей выкарыстоўваюць сучасныя тэхналогіі. На жаль, многія вельмі цікавыя выпускнікі выязджаюць у рэгіянальныя тэатры і чамусьці губляюцца там...